b'\n_START_ARTICLE_\nHP-UX\n_START_SECTION_\nPodprte strojne platforme\n_START_PARAGRAPH_\nOperacijski sistemi HP-UX podpirajo razli\xc4\x8dne sisteme PA-RISC. Razli\xc4\x8dica 11.0 je dodala podporo za stre\xc5\xbenike na osnovi Integrity za prehod od arhitekture PA-RISC na Itanium. HP-UX 11i v1.5 (B.11.20) je bila prva razli\xc4\x8dica, ki je podpirala Itanium. Pri vpeljavi HP-UX 11i v2 (B.11.23) je operacijski sistem podpiral obe arhitekturi.\n_START_SECTION_\nSerija BL\n_START_PARAGRAPH_\nHP-UX 11i podpira stre\xc5\xbenike HP Integrity dru\xc5\xbeine serverjev HP BL. Ti serverji imajo vgrajeno Intelovo arhitekturo Itanium.\n_START_SECTION_\nSerija CX\n_START_PARAGRAPH_\nHP-UX 11i v2 (B.11.23) in 11i v3 (B.11.31) podpirata stre\xc5\xbenike HP serije CX. CX pomeni carrier grade stre\xc5\xbeni\xc5\xa1ka serija in se v glavnem rabi za telekomunikacijsko industrijo s podporo -48V DC in je certificirana NEBS. Oba sistema vsebujeta procesorje Itanium Mad6M in se ne izdelujeta ve\xc4\x8d.\n_START_SECTION_\nSerija RX\n_START_PARAGRAPH_\nHP-UX podpira stre\xc5\xbenike HP serije RX.\n_START_SECTION_\nZgodovina izdaj razli\xc4\x8dic\n_START_PARAGRAPH_\nPred izdajo razli\xc4\x8dice HP-UX 11.11 je HP uporabljal shemo deseti\xc5\xa1kega \xc5\xa1tevil\xc4\x8denja razli\xc4\x8dic, kjer je prva \xc5\xa1tevilka pomenila glavno razli\xc4\x8dico, naslednja \xc5\xa1tevilka za decimalko pa manj\xc5\xa1o razli\xc4\x8dico. Z razli\xc4\x8dico 11.11 je HP naredil tr\xc5\xbeno odlo\xc4\x8ditev in imenoval novo razli\xc4\x8dico 11i, ki ji je sledila v(deseti\xc5\xa1ka \xc5\xa1tevilka) za razli\xc4\x8dico. \xc4\x8crka i je bila namenjena ozna\xc4\x8dbi, da je operacijski sistem zmo\xc5\xbeen delovanja v internetu, vendar je bil efektivni rezultat shema dvojnega \xc5\xa1tevil\xc4\x8denja.'